Author: Ott Rootare
Last saved by: Asta Urb
Company: Haapsalu Linnavalitsus

K O R R A L D U S

Haapsalu,	17. jaanuar 2007 nr 31

Toetuse eraldamine 
MTÜ-le SEE TEATER

Läbi vaadanud MTÜ SEE TEATER ja Haapsalu Muusikakooli 04.01.2007 taotluse (reg nr 14-3.2/07/72) Haapsalu Muusikakooli teatriklassi õpilaste sõidukulude tasumiseks ringreisil Soome Vabariiki  ning juhindudes kohaliku omavalitsuse korralduse seaduse § 6 lg 2, § 30 lg 1 p 3, Noorsootöö seaduse § 6 lg 1 p 2,  Haapsalu põhimääruse § 35 lg 1 p 3 ja haldusmenetluse seadusest Haapsalu Linnavalitsus

k o r r a l d a b:

1.	Eraldada (tegevusala 09601) MTÜ-le SEE TEATER, Haapsalu Muusikakooli ja SEE TEATRI teatristuudio laste ringreisi sõidukulude osaliseks kompenseerimiseks Soome Vabariiki, toetust 4 500 (neli tuhat viissada) krooni (500 krooni lapse kohta).
2.	Haridus- ja kultuuriosakonnal (S. Matteus) korraldada vastavalt punktile 1 lepingu sõlmimine.
3.	Raamatupidamisel (I. Salus) kanda korralduses märgitud summad toetuslepingute alusel toetuse saajale.
4.	Korraldus teha teatavaks MTÜ-le SEE TEATER (Vaba 10, 90502 Haapsalu) korralduse koopia saatmisega postiteel ning haridus- ja kultuuriosakonnale (S. Matteus) korralduse koopia üleandmisega allkirja vastu.
5.	Korraldus jõustub teatavakstegemisest.
6.	Korraldus  avalikustada väljapanekuga linnavalitsuse fuajees.
7.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul käesoleva korralduse teatavakstegemisest.

Teet Kallasvee
Linnapea				Erko Kalev
				Linnasekretär